DĖL LĖŠŲ SKYRIMO

2021 m. gegužės 24 d. Nr.DĮV-597

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 5 punktais, Šilalės rajono savivaldybės tarybos 2021 m. balandžio 29 d. sprendimu Nr. T1-107 „Dėl Šilalės rajono savivaldybės tarybos 2021 m. vasario 26 d. sprendimo Nr. T1-35 „Dėl Šilalės rajono savivaldybės 2021 metų biudžeto patvirtinimo“ pakeitimo“, Šilalės rajono savivaldybės administracijos nuostatų, patvirtintų Šilalės rajono savivaldybės tarybos 2020 m. lapkričio 27 d. sprendimu Nr. T1-288 ,,Dėl Šilalės rajono savivaldybės administracijos nuostatų tvirtinimo“, 28 punktu, atsižvelgdamas į uždarosios akcinės bendrovės „Migelis“ 2021 m. kovo 22 d. prašymą:

1. S k i r i u iš Komunalinio ūkio ir turto programos (Nr. 11) Savivaldybei priklausančių visuomeninės paskirties pastatų aplinkos tvarkymo priemonės (Nr. 11.01.04.05.) 2020 metų savivaldybių biudžetų negautų pajamų padengimas (kodas-143) uždarajai akcinei bendrovei „Migelis“ (toliau – Programos vykdytojas) iki 8 000,00 (aštuoni tūkstančiai eurų 00 ct) Eur tvoros įrengimui (498 m) medžiagoms pirkti Paršežerio ežero rekreacinėje teritorijoje poilsiautojų apgyvendinimo teritorijos dalies aptvėrimui (žemės sklypo plotas 5,0175 ha, unikalus Nr. 8754-0001-0285), esančioje Ežero g. 20, Požerės k., Laukuvos sen., Šilalės r. sav.

2. P a v e d u:

2.1. Šilalės rajono savivaldybės administracijos (toliau – Administracijos) Turto ir socialinės skyriui parengti Lėšų naudojimo sutartį su Programos vykdytoju dėl šio įsakymo 1 punkte įvardytų lėšų panaudojimo;

2.2. Administracijos Centralizuotam buhalterinės apskaitos skyriui pervesti lėšas šio įsakymo 1 punkte nurodytam Programos vykdytojui pagal sudarytą Lėšų naudojimo sutartį;

2.3. paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Administracijos direktoriaus pavaduotojas,

# pavaduojantis direktorių Osvaldas Šarmavičius